**Dopravný podnik Bratislava, akciová spoločnosť**

ako Zamestnávateľ

a

**${name}**

ako Zamestnanec

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**DOHODA O ZASIELANÍ VÝPLATNEJ PÁSKY ELEKTRONICKY** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2023

Táto DOHODA O ZASIELANÍ VÝPLATNEJ PÁSKY ELEKTRONICKY (ďalej len „**Dohoda**“) je uzatvorená nižšie uvedeného dňa medzi:

1. **Dopravný podnik Bratislava, akciová spoločnosť**, spoločnosť založená a existujúca podľa práva Slovenskej republiky, so sídlom Olejkárska 1, 814 52 Bratislava, IČO: 00 492 736, zapísaná v Obchodnom registri Okresného súdu Bratislava I, oddiel: Sa, vložka číslo: 607/B, DIČ: 2020298786, IČ DPH: SK2020298786, bankové spojenie: VÚB, a.s., číslo účtu: 48009012/0200, IBAN: SK98 0200 0000 0000 4800 9012, BIC (SWIFT): SUBASKBX, štatutárny orgán: Ing. Martin Rybanský, predseda predstavenstva a Ing Zuzana Miklošová, člen predstavenstva – CFO, kontaktná osoba pre technické veci: Mgr. Daniel Šuchaň, telefón: +421 (0) 2 5950 1374, e-mail: [suchan.daniel@dpb.sk](mailto:suchan.daniel@dpb.sk), kontaktná osoba pre zmluvné veci: JUDr. Zuzana Krajčovičová, telefón: +421 (0)2 5950 1595, e-mail: [krajcovicova.zuzana@dpb.sk](mailto:krajcovicova.zuzana@dpb.sk) (ďalej len „**Zamestnávateľ**”) na jednej strane; a
2. **Meno**: ${name}

**Adresa trvalého bydliska:** ${address}

**Osobné číslo:** ${personalNumber}

**Telefón:** ${phone}

**E-mail:** ${email}

(ďalej len **,,Zamestnanec“)** na strane druhej;

(ďalej Zamestnávateľ a Zamestnanec spolu len „**Strany dohody**“ a každý samostatne len „**Strana dohody**“).

**Vzhľadom k tomu, že:**

1. Zamestnávateľ má záujem zasielať výplatnú pásku elektronicky;
2. Zamestnanec má záujem dostávať výplatnú pásku elektronicky a poskytnúť e-mailovú adresu;
3. Strany dohody majú záujem upraviť si vzájomné práva a povinnosti súvisiace so zasielaním elektronickej výplatnej pásky;

**DOHODLO sa nasledovné:**

# PREDMET DOHODY

* 1. Zamestnávateľ a Zamestnanec sa dohodli na zasielaní výplatnej pásky v elektronickej forme v zmysle § 130 ods. 5 zákona č. 311/2001 Z. z. v znení neskorších predpisov (ďalej len „**Zákonník práce**“).
  2. Na základe tejto Dohody sa Zamestnávateľ zaväzuje zasielať výplatnú pásku Zamestnancovi v elektronickej podobe prostredníctvom elektronickej pošty na e-mailovú adresu Zamestnanca uvedenú v tejto Dohode.

# PRÁVA A POVINNOSTI STRÁN DOHODY

* 1. Strany dohody sa dohodli, že v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov v znení neskorších zákonov (ďalej len „**Zákon o ochrane osobných údajov**“) a Nariadenia Európskeho parlamentu a Rady 2016/679/EÚ z 27. apríla 2016 o ochrane fyzických osôb pri spracovaní osobných údajov a voľnom pohybe týchto údajov a ktorou sa zrušuje Smernica 95/46/ES (ďalej len „**Nariadenie GDPR**“) bude doklad zasielaný v elektronickej podobe chránený heslom, ktoré je rodné číslo Zamestnanca.
  2. V prípade, že Zamestnanec bude žiadať iné heslo než je jeho rodné číslo, prípadnú zmenu bezodkladne oznámi príslušnej mzdovej pracovníčke na mzdové oddelenie Zamestnávateľa, ktorá urobí potrebné nastavenie.
  3. Zamestnanec zodpovedá za správnosť a plnú funkčnosť uvedenej e-mailovej adresy, pričom prípadné akékoľvek zmeny, ktoré by mali vplyv na doručovanie výplatnej pásky elektronickou formou je povinný oznámiť Zamestnávateľovi v zmysle čl. 4 Dohody.
  4. V prípade ak nastanú technické komplikácie v súvislosti s doručením výplatnej pásky, Zamestnanec bezodkladne oznámi túto skutočnosť príslušnej mzdovej pracovníčke na mzdové oddelenie Zamestnávateľa na vyriešenie.
  5. Zamestnávateľ sa zaväzuje po skončení pracovného pomeru so Zamestnancom zaslať poslednú výplatnú na e-mailovú adresu uvedenú vo výstupnom liste, v prípade ak výplatná páska bola zasielaná na pracovnú e-mailovú adresu. V prípade neuvedenia e-mailovej adresy na zaslanie poslednej výplatnej pásky sa Zamestnávateľ zaväzuje vystaviť poslednú výplatnú pásku písomne a odovzdať ju osobne Zamestnancovi, prípadne mu ju zaslať doporučene do vlastných rúk na adresu trvalého bydliska, ak výplatná páska bola zasielaná na pracovnú e-mailovú adresu Zamestnanca.

# OSOBITNÉ DOJEDNANIA

1. Strany dohody sa dohodli, že v súlade s Nariadením GDPR a Zákonom o ochrane osobných údajov Zamestnávateľ poskytuje pre Zamestnanca bezplatný prístup do siete internet prostredníctvom bezdrôtovej free WIFI siete (ďalej len „**Služba**“) na vybraných prevádzkach Zamestnávateľa.
2. Prístup do free WIFI siete bude možný pre Zamestnanca prostredníctvom poskytnutej e-mailovej adresy, pričom Službu možno využívať výlučne prostredníctvom bežných zariadení v režime klient, a to ako mobilný telefón, tablet, počítač, alebo prenosný počítač.
3. Zamestnanec nie je oprávnený do WIFI siete, prostredníctvom ktorej je poskytovaná Služba, pripájať iné bezdrôtové sieťové zariadenia ako sú wifi smerovač, zosilňovač, alebo opakovač a iné zariadenia, ktoré by znemožňovali bezporuchovú činnosť siete.
4. Podrobnejšie informácie o podmienkach spracúvania osobných údajov, ktoré poskytujete Zamestnávateľovi pri podpise Dohody, sú uvedené v prílohe.

# KOMUNIKÁCIA STRÁN DOHODY

* 1. Pokiaľ nie je v Dohode uvedené inak, akákoľvek komunikácia a iné úkony v súvislosti s Dohodou a jej plnením, musia byť urobené v písomnej forme a doručené na adresy uvedené v záhlaví Dohody alebo na iné adresy alebo kontaktné osoby, ktoré si Strany dohody navzájom písomne oznámia.
  2. Strany dohody sa dohodli, že akékoľvek oznámenie alebo iná formálna korešpondencia sa budú pre účely Dohody považovať sa doručené:

1. v deň doručenia zásielky, ak bola zásielka doručená osobne alebo kuriérskou službou; alebo
2. v 10. (desiaty) pracovný deň nasledujúci po dni podania zásielky na pošte, ak bola zásielka poslaná doporučenou poštou alebo v deň doručenia zásielky, podľa toho, čo nastane skôr.
   1. Zmeny identifikačných údajov sú si Strany dohody povinné oznámiť do 5 (piatich) pracovných dní od realizácie týchto zmien.

# TRVANIE A ZÁNIK DOHODY

* 1. Dohoda je uzatvorená na dobu určitú, a to do skončenia pracovného pomeru odo dňa účinnosti Dohody.

* 1. Strany dohody môžu vzťah založený Dohodou ukončiť:

1. písomnou dohodou Strán dohody, ku dňu uvedenému v takejto dohode, inak ku dňu uzatvorenia/účinnosti takejto Dohody; a/alebo
2. výpoveďou ktorejkoľvek Strany dohody, bez udania dôvodu, pričom výpoveď nadobúda účinnosť dňom nasledujúcim po dni jej doručenia.

# ZÁVEREČNÉ USTANOVENIA

* 1. Dohoda nadobúda platnosť a účinnosť dňom podpisu oboch Strán dohody.
  2. Dohodu možno meniť, dopĺňať ju, alebo ju zrušiť len písomne, a to formou očíslovaných dodatkov podpísaných Stranami dohody.
  3. V prípade, ak sa niektoré z ustanovení Dohody stane neplatným alebo nevymáhateľným, nemá takáto neplatnosť alebo nevymáhateľnosť niektorého z ustanovení Dohody vplyv na platnosť a vymáhateľnosť ostatných ustanovení Dohody. Strany dohody sú v takomto prípade povinné bez zbytočného odkladu uzatvoriť dodatok k Dohode, ktorý nahradí neplatné alebo nevymáhateľné ustanovenie Dohody iným ustanovením, ktoré ho v právnom aj obchodnom zmysle najbližšie nahradzuje tak, aby bola vôľa Strán dohody vyjadrená v nahrádzaných ustanoveniach Dohody zachovaná.
  4. Strany dohody zhodne prehlasujú, (i) že si Dohodu riadne prečítali, (ii) v plnom rozsahu porozumeli jej obsahu, ktorý je pre ne dostatočne zrozumiteľný a určitý, (iii) že táto vyjadruje ich slobodnú a vážnu vôľu bez akýchkoľvek omylov a (iv) že táto nebola uzavretá ani v tiesni, ani za nápadne nevýhodných podmienok plynúcich pre ktorúkoľvek Stranu dohody, na znak čoho ju týmto vlastnoručne podpisujú.
  5. Dohoda je vyhotovená v 3 (troch) rovnopisoch, s tým, že všetky rovnopisy majú platnosť originálu, pričom Zamestnávateľ dostane 2 (dva) rovnopisy a  Zamestnanec dostane 1 (jeden) rovnopis.

PODPISY STRÁN DOHODY

1. V Bratislave dňa \_\_\_\_\_\_\_\_\_\_\_\_\_\_
2. **Dopravný podnik Bratislava, akciová spoločnosť**
3. Meno: Ing. Martin Rybanský

Funkcia: predseda predstavenstva

1. Meno: Ing. Zuzana Miklošová

Funkcia: člen predstavenstva - CFO

1. V Bratislave dňa: ${date}

Meno: ${name}

**Príloha**

**Informácia o podmienkach spracúvania osobných údajov**

**(doplnenie k spracúvaniu súkromných kontaktných údajov zamestnanca)**

1. Vážený zamestnanec,
2. Vaše osobné údaje spracúvame s cieľom zabezpečenia realizácie a plnenia povinností zamestnávateľa, v súvislosti s pracovnoprávnym vzťahom a na ďalšie účely nevyhnutné na plnenie zákonných povinností prevádzkovateľa (zamestnávateľa) resp. vo verejnom záujme podľa osobitných predpisov. Vaše osobné údaje spracúvame len na základe zákonných podmienok   
   (právneho základu - oprávnenia na spracúvanie osobných údajov), ktorý vyplýva z Nariadenia GDPR, Zákona o ochrane osobných údajov alebo iných osobitných predpisov (napríklad Zákonník práce). Ako prevádzkovateľ máme zákonnú povinnosť poskytnúť vaše osobné údaje pri kontrole, dozornej činnosti alebo na žiadosť oprávnených orgánov štátu alebo inštitúcií, ak to vyplýva z osobitných predpisov.
3. V tomto dokumente Vám poskytujeme informácie, ktoré súvisia so zmenou podmienok spracúvania Vašich kontaktných údajov a údajov súvisiacich s pripojením do WiFi siete a do Intranetu (vnútropodnikový elektronický informačný portál).
4. Zamestnávateľ má určenú zodpovednú osobu za ochranu osobných údajov, ktorú môžete kontaktovať v súvislosti so všetkými otázkami týkajúcimi sa spracúvania osobných údajov a uplatňovania svojich práv podľa Nariadenia GDPR, [zodpovednaosoba@dpb.sk](mailto:zodpovednaosoba@dpb.sk) alebo písomne na adrese Zamestnávateľa s označením „ZODPOVEDNÁ OSOBA“.

ÚČELY SPRACÚVANIA OSOBNÝCH ÚDAJOV, LEHOTY UCHOVÁVANIA, PRÁVNY ZÁKLAD

1. Zasielanie elektronickej výplatnej pásky je súčasťou realizácie pracovnoprávnych vzťahov. Zamestnávateľ spracúva vaše osobné údaje na základe dohody, ktorú ste uzatvorili a ktorej ste jednou so zmluvných strán v spojení so Zákonníkom práce. V prípade neposkytnutia osobných údajov nebude možné pristúpiť k uzatvoreniu Dohody o zasielaní výplatnej pásky a o prístupe do WiFi. Informácie sú uchovávané ako súčasť pracovnoprávnej dokumentácia po dobu 2 (dvoch) rokov. Osobné údaje neposkytujeme tretej strane.
2. Je v oprávnenom záujme Zamestnávateľa osloviť Vás s ponukou práce aj po skončení pracovnoprávneho vzťahu. Lepšie pracovné podmienky a zmenu pracovného miesta Vám môžeme ponúknuť aj počas trvania pracovnoprávneho vzťahu a to v súlade so Zákonníkom práce. Informácie sú uchovávané ako súčasť pracovnoprávnej dokumentácia po dobu 2 (dvoch) rokov. Osobné údaje neposkytujeme tretej strane. Po skončení pracovnoprávneho vzťahu budeme kontaktné údaje na tento účel používať maximálne 2 roky.
3. Je v oprávnenom záujem Zamestnávateľa zabezpečiť plnenie všetkých úloh a služieb, vrátane riešenia mimoriadnych situácii týkajúcich sa personálneho zabezpečenia, ohrozenia života alebo zdravia. Na tento účel Vás môžeme kontaktovať. Osobné údaje budeme na tento účel spracúvať po dobu trvania oprávneného záujmu, minimálne však po dobu trvania pracovnoprávneho vzťahu. Osobné údaje neposkytujeme tretej strane.
4. S cieľom zlepšenia pracovných podmienok je v oprávnenom záujme Zamestnávateľa poskytovať Vám informácie o vnútropodnikových aktivitách, benefitoch, akciách a novinkách orientovaných na zamestnanca. Osobné údaje budeme na tento účel spracúvať po dobu trvania oprávneného záujmu, minimálne však po dobu trvania pracovnoprávneho vzťahu. Osobné údaje neposkytujeme tretej strane.
5. Je v oprávnenom záujme Zamestnávateľa prijať primerané bezpečnostné opatrenia, s cieľom ochrániť informácie, ktoré sú spracúvané prostredníctvom informačno – komunikačných technológií. Na tento účel budeme spracúvať informácie o vašom pripojení do WiFi siete a do Intranetu (vnútropodnikový elektronický infor mačný portál) v podobe logov, ktoré použijeme len na účely identifikácie bezpečnostného incidentu a ochrany siete. Osobné údaje budeme na tento účel spracúvať po dobu trvania oprávneného záujmu, minimálne však po dobu 2 rokov. Osobné údaje neposkytujeme tretej strane.
6. VAŠE PRÁVA PODĽA NARIADENIA A ZÁKONA O OCHRANE OSOBNÝCH ÚDAJOV
7. Právo na prístup
8. Máte právo na poskytnutie kópie osobných údajov, ktoré o vás máme k dispozícii, ako aj na informácie o tom, ako vaše osobné údaje používame. Vo väčšine prípadov vám budú vaše osobné údaje poskytnuté v písomnej listinnej forme, pokiaľ nepožadujete iný spôsob ich poskytnutia. Ak ste o poskytnutie týchto informácií požiadali elektronickými prostriedkami, budú vám poskytnuté elektronicky, ak to bude technicky možné.
9. Právo na opravu
10. Prijímame primerané opatrenia, aby sme zabezpečili presnosť, úplnosť a aktuálnosť informácií, ktoré o vás máme k dispozícii. Ak si myslíte, že údaje, ktorými disponujeme sú nepresné, neúplné alebo neaktuálne, prosím, neváhajte nás požiadať, aby sme tieto informácie upravili, aktualizovali alebo doplnili.
11. Právo na vymazanie
12. Máte právo nás požiadať o vymazanie vašich osobných údajov, napríklad v prípade, ak osobné údaje, ktoré sme o vás získali, už viac nie sú potrebné na naplnenie pôvodného účelu spracúvania. Vaše právo je však potrebné posúdiť z pohľadu všetkých relevantných okolností. Napríklad, môžeme mať určité právne a regulačné povinnosti, čo znamená, že nebudeme môcť vašej žiadosti vyhovieť.
13. Právo na obmedzenie spracúvania
14. Za určitých okolností ste oprávnený nás požiadať, aby sme prestali používať vaše osobné údaje. Ide napríklad o prípady, keď si myslíte, že osobné údaje, ktoré o vás máme, môžu byť nepresné alebo keď si myslíte, že už vaše osobné údaje nepotrebujeme využívať.
15. Súhlas
16. V prípadoch, kedy vaše osobné údaje spracúvame na základe vášho súhlasu, máte právo tento súhlas kedykoľvek odvolať. Súhlas môžete odvolať elektronicky, písomne, oznámením o odvolaní súhlasu alebo osobne u zamestnávateľa. Odvolanie súhlasu nemá vplyv na zákonnosť spracúvania osobných údajov, ktoré sme na jeho základe o vás spracúvali.
17. Právo na prenosnosť údajov
18. Za určitých okolností máte právo požiadať nás o prenos osobných údajov, ktoré ste nám poskytli, na inú tretiu stranu podľa vášho výberu. Právo na prenosnosť sa však týka len osobných údajov, ktoré sme od vás získali na základe súhlasu alebo na základe zmluvy, ktorej ste jednou zo zmluvných strán.
19. Právo namietať
20. Máte právo namietať voči spracúvaniu údajov, ktoré je založené na našich legitímnych oprávnených záujmoch. V prípade, ak nemáme presvedčivý legitímny oprávnený dôvod na spracúvanie a vy podáte námietku, nebudeme vaše osobné údaje ďalej spracúvať.
21. Právo podať sťažnosť

Ak sa domnievate, že vaše osobné údaje spracúvame nespravodlivo alebo nezákonne, môžete podať sťažnosť na dozorný orgán, ktorým je Úrad na ochranu osobných údajov Slovenskej republiky.